Deposite
రూ.8.45లక్షల కోట్ల డిపాజిట్లు
ముంబై, నవంబరు 29: పెద్దనోట్ల చెలామణి రద్దు నాటి నుంచి ఇప్పటివరకూ దేశవ్యాప్తంగా పాత నోట్లు 8.45 లక్షల కోట్ల వరకూ జమ అయిన ట్లు తేలింది. బ్యాంకులు కూడా కొత్తనోట్లు 2.16 లక్షల కోట్లు ఎటిఎంల ద్వారా పంపిణీచేసినట్లు రిజర్వుబ్యాంకు ప్రకటించింది. ఆ తర్వాత నోట్ల మార్పిడిని రద్దుచేసి కేవలం రిజర్వుబ్యాంకు కౌంటర్లకే పరిమితంచేసింది. వివిధ బ్యాంకులకు వచ్చిన పాతనోట్లు ఇప్పటి వరకు 8,44,982 కోట్లు గా ఉన్నట్లు కేంద్రబ్యాంకు ప్రకటించింది. వీటిలోనే మార్పిడిపరంగా33,948 కోట్లు మార్పిడిచేసామని, డిపాజిట్లు 8,11,033 కోట్ల వరకూ ఉన్నట్లు తేలింది. బ్యాంకుల్లో ప్రజలు 2,16,617 కోట్లు విత్‌డ్రా చేసారని ఎటిఎంలు లేదా కౌంటర్లలో ఈ విత్‌డ్రాలు జరిగాయన్నారు. ఇప్పటికీ ప్రజలు ఎటిఎంల వద్ద బారులుతీరే నిలుచున్నట్లు తేలిం ది. వారంలో ఒక ఖాతాదారు రూ.24వేల వర కూ విత్‌డ్రా చేసుకునేందుకు అవకాశం ఉందని, ఎటిఎం విత్‌డ్రాయల్‌ పరిమితి రోజుకు 2500గా ఆర్‌బిఐ నిర్ణయించిన సంగతి తెలిసిందే.